b'\n_START_ARTICLE_\nPje\xc5\xa1ivci\n_START_PARAGRAPH_\nPje\xc5\xa1ivci su ranije bili br\xc4\x91ansko pleme izvan Katunske nahije  , a \xc5\xa1irenjem Crne Gore postaju crnogorsko pleme iz Katunske Nahije na granicama s plemenima Bjelopavli\xc4\x87i i Ozrini\xc4\x87i. Pje\xc5\xa1ivci se dijele na Gornje Pje\xc5\xa1ivce na sjeveru pje\xc5\xa1iva\xc4\x8dke oblasti sa selima Stubica, Povija i Cerovo i Donje Pje\xc5\xa1ivce kojima pripadaju naselja Drenov\xc5\xa1tica, Milojevi\xc4\x87i, Vitasovi\xc4\x87i, Bogmilovi\xc4\x87i, Zagorak, Seli\xc5\xa1ta i Do._NEWLINE_Donji Pje\xc5\xa1ivci kao i Gornji Pje\xc5\xa1ivci dijele se po bratstvima i dalje po \'dimovima\', porijeklo bratstva, ili vi\xc5\xa1e njih mo\xc5\xbee biti od jednog pretka. Naselja Do se kod Donjih Pje\xc5\xa1ivaca, sastoji se od 4 sela s bratstvima Pavi\xc4\x87evi\xc4\x87i (najbrojnije), Antovi\xc4\x87i, Rajovi\xc4\x87i i Mileti\xc4\x87i; Vitasovi\xc4\x87i, na granici prema Ozrini\xc4\x87ima, koji se sastoje od 4 bratstva a porijeklom su od pretka \xc5\xa0tekovi\xc4\x87a, a najja\xc4\x8de su obitelji Spasojevi\xc4\x87i i Radoji\xc4\x8di\xc4\x87i; Naselje Seli\xc5\xa1te, sa selima Zagorak i Seli\xc5\xa1te naseljeno bratstvom "Seli\xc5\xa1tana" u Seli\xc5\xa1tu i tri bratstva u Zagorku: "Zagor\xc4\x8dani" ili \xc5\xa0\xc4\x87epanovi\xc4\x87i, "Seli\xc5\xa1tani" ili (Srnadi\xc4\x8di\xc4\x87i) i Vulanovi\xc4\x87i. U Bogmilovi\xc4\x87ima \xc5\xbeive bratstva Milunovi\xc4\x87i i "Bre\xc5\xa1kovci" koji su se raspali na vi\xc5\xa1e manjih bratstava, a \xc5\xbeive izme\xc4\x91u rijeke Zete, planine Lupoglava i potoka Smrdana; Milojevi\xc4\x87i imaju dva sela s dva bratstva Rosandi\xc4\x87i i Radulovi\xc4\x87i. Posljednje donjo-pje\xc5\xa1iva\xc4\x8dko naselje je Drenov\xc5\xa1tica s crkvom Svetog Nikole. Oni se sastoje od dva bratstva od istog pretka a zovu se Backovi\xc4\x87i i Perunovi\xc4\x87i._NEWLINE_Gornji Pje\xc5\xa1ivci imaju tek 3 velika sela, to su Povija s gornje Zete koji imaju dva bratstva Miju\xc5\xa1kovi\xc4\x87i i Konti\xc4\x87i sa selima Gornja Povija, Stara Povija i Vu\xc4\x8divca. Za bratstvo Miju\xc5\xa1kovi\xc4\x87 informant ka\xc5\xbee sljede\xc4\x87e Njihova velika imanja bogata raznim vrstama smokava i maslina, nalazila su se u neposrednoj blizini manastira Ostrog. Rodom su iz samoga Dubrovnika, ali su se zbog krvne osveta na prostore Glave Zete doselili oko 1500.godine. Ne zna se da li su u po\xc4\x8detku bili katolici, ali se zna da su od davno pravoslavci. Slave Za\xc4\x8de\xc4\x87e sv. Jovana (Pje\xc5\xa1iva\xc4\x8dkog). Ta je slava toliko retka da se ne zna da li je jo\xc5\xa1 neko sem njih i slavi._NEWLINE_U Cerovu se nalazi devet sela i vi\xc5\xa1e bratstava: Zmijanovi\xc4\x87i, Magov\xc4\x8devi\xc4\x87i, Mandaleni\xc4\x87i, Papra\xc4\x8dani ili Popra\xc4\x8dani i drugi. Stubica se nalazi od Budo\xc5\xa1a pa prema Trubasini sa selom Stubica i Toli\xc4\x87i. I oni se sastoje od vi\xc5\xa1e bratstava: Nik\xc4\x8devi\xc4\x87i u Stubici i Strikovi\xc4\x87i sa Strikovi\xc4\x87ima i Perovi\xc4\x87ima.\n_START_SECTION_\nPoznate osobe\n_START_PARAGRAPH_\nOd poznatijih osoba od Pje\xc5\xa1ivaca su Milorad Nik\xc4\x8devi\xc4\x87, knji\xc5\xbeevni povjesni\xc4\x8dar, teoreti\xc4\x8dar i knji\xc5\xbeevnik ro\xc4\x91en u Stubici 14. sije\xc4\x8dnja 1941.'